《昨承彦卿先生过访，赋此志幸，即次彦翁贻竹宾韵》
清代·夏炜如

十年真悔识君迟，咫尺仙源繫梦思。北海纵横推妙笔，东坡澹荡有新诗。

幽兰纵为孤芳弃，明镜何曾屡照疲。争那牙弦生涩甚，竟无流水动钟期。

作者简介：字永曦，咸丰四年甲寅恩贡。少孤力学，尤擅词章，为李养一高足弟子。光绪三年，重游泮水。年七十九卒。著有軥录斋集。邑志传文苑。